**316/2016.(X.27.) Kgy. sz. határozat**

1. A Közgyűlés hozzájárul ahhoz, hogy a sportért felelős miniszter által vezetett minisztérium egyetértésének a birtokában a „Munkacsarnok Metodikai központ létrehozása, emeletráépítés meglévő épületre” projekt keretében megvalósított beruházás üzembe helyezését követő legalább 15 évben – a beruházás üzembe helyezését követő 30 napon belül – a Magyar Állam javára a szombathelyi 2313 hrsz-ú ingatlanra az igénybevett adókedvezmény mértékéig jelzálogjog kerüljön bejegyzésre. A Közgyűlés felhatalmazza a polgármestert, hogy a hozzájáruló nyilatkozatot kiadja.
2. A Közgyűlés a „Munkacsarnok Metodikai központ létrehozása, emeletráépítés meglévő épületre” projekt megvalósítását támogatja, a beruházáshoz szükséges bruttó 79.905.000 Ft összegű önerőt a 2017. évi költségvetésében biztosítja.
3. A Közgyűlés felhatalmazza a Gazdasági és Városstratégiai Bizottságot, hogy a beruházás fenntartásához szükséges várható működési költségeket, a finanszírozási tervet bemutató dokumentumot, valamint az elkészült beruházás tulajdoni jogviszonyát rendező szerződés tervezetét és az üzemeltetési szerződés tervezetét jóváhagyja.
4. A Közgyűlés felkéri a SZOVA Zrt.-t, hogy amennyiben a Sugár úti atlétikai pálya kivilágításának fejlesztésére nincs központi forrás, úgy a fejlesztés megvalósítását a 2017. évi üzleti tervébe építse be.

**Felelős**: Dr. Puskás Tivadar polgármester

Koczka Tibor alpolgármester

Molnár Miklós alpolgármester

Lendvai Ferenc, a Gazdasági és Városstratégiai Bizottság elnöke

Dr. Károlyi Ákos jegyző

(A végrehajtásért felelős:

Rácz Róbert, a Szombathelyi Sportközpont és Sportiskola Nonprofit Kft. ügyvezetője

Dr. Németh Gábor, a SZOVA Zrt. vezérigazgatója

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő**: 1. pont: azonnal

2. pont: 2017. évi költségvetés elfogadása

3. pont: a Gazdasági és Városstratégiai Bizottság soron következő ülése

4. pont: 2017. december 31.